2022.12.19.
HU
Az Európai Unió Hivatalos Lapja
L 323/101
(10)
A Bizottság megjegyzi, hogy a felülvizsgálat iránti kérelmében Litvánia, az IFR-repülésekre és a szolgáltatási egységekre vonatkozó helyi forgalmi előrejelzése magasabb volt, mint az Eurocontrol statisztikai és előrejelzési szolgálata (STATFOR) 2022 júniusában közzétett forgalmi alap-előrejelzése.
Litvánia helyi forgalmi előrejelzései optimistábbak, mint a STATFOR előrejelzése.
Litvánia kifejti, hogy a különbség a forgalom alakulására vonatkozó frissebb adatok használatának tudható be: ezek ugyanis azt mutatják, hogy a 2022 márciusában és áprilisában tapasztalt súlyos forgalmi visszaesés a következő hónapokban részben visszájára fordult.
(11)
A teljesítménytervhez képest a szolgáltatási egységek számának a 2022-es, a 2023-as és a 2024-es naptári évre vonatkozó éves csökkenése közelítőleg –26 % és –35 % közötti tartományban van.
A litván légtérben az IFR szerint üzemeltetett repülések száma azonban várhatóan nem csökken az útvonali szolgáltatási egységekével azonos mértékben.
Ez az eltérés az átrepülések jelentős csökkenésének tudható be, amelyek átlagosan arányosan több útvonali szolgáltatási egységet generálnak, mint a litvániai repülőterekről induló és leszálló járatok.
A Bizottság ezért megjegyzi, hogy a léginavigációs szolgáltató (ANSP) ellenőrzött repülési mozgásokon alapuló munkaterhelése várhatóan nem fog csökkenni az útvonali szolgálati egységek alacsonyabb számából eredő bevételcsökkenéssel arányosan.
(12)
Litvánia kifejti, hogy a légi navigációs díjakból származó bevételeknek az alacsonyabb forgalmi szintek miatti visszaesése, valamint a magas infláció és a bérekre nehezedő munkaerőpiaci nyomás súlyosan befolyásolja a léginavigációs szolgáltatók jövőbeli pénzügyi kötelezettségeinek teljesítésére és a tervezett beruházások végrehajtására vonatkozó képességét.
Litvánia ezért kijelenti, hogy a teljesítménycélok felülvizsgálata elengedhetetlen a léginavigációs szolgáltatók pénzügyi erejének és a nemzeti felügyeleti hatóság megfelelő erőforrásainak biztosításához, amelyeket a léginavigációs szolgálatok díjbevételeiből finanszíroznak.
(13)
A Bizottság elismeri, hogy a Litvánia teljesítménytervét alátámasztó kezdeti feltételezések már nem érvényesek, mivel Oroszország Ukrajna elleni háborúja következtében jelentősen csökkent a légi forgalom.
A Bizottság továbbá egyetért azzal, hogy a teljesítménycélok felülvizsgálata szükséges és arányos a léginavigációs szolgáltató működési és pénzügyi életképességének biztosítása, valamint a körülmények megváltozásából eredő likviditási hiány orvoslása érdekében.
(14)
A Bizottság ezért úgy véli, hogy a Litvánia által benyújtott felülvizsgálati kérelem megfelel a helyi teljesítménycélok felülvizsgálatára vonatkozóan az (EU) 2019/317 végrehajtási rendelet 18. cikke (1) bekezdése a) pontjának ii. alpontjában meghatározott feltételeknek.
A TERVEZETT FELÜLVIZSGÁLT TELJESÍTMÉNYCÉLOK ÉRTÉKELÉSE A kapacitásra vonatkozó teljesítménycélok
(15)
Litvánia kéri a 2022-es, a 2023-as és a 2024-es naptári évre vonatkozó útvonali kapacitáscélok felülvizsgálatát, válaszul a (6)–(13) preambulumbekezdésben vázolt körülmények megváltozására, különös tekintettel az adott naptári évekre előrejelzett IFR-repülések csökkentett számára és annak a kapacitásellátásra gyakorolt hatására.
(16)
Az alábbi táblázat a harmadik referencia-időszakra vonatkozó útvonali kapacitásra vonatkozó, a teljesítménytervben szereplő litvániai teljesítménycélokat, valamint a Litvánia által a felülvizsgálati kérelemben javasolt, tervezett felülvizsgált teljesítménycélokat mutatja be.
A táblázat jelzi a 2021. június 2-án, a harmadik referencia-időszakra vonatkozó felülvizsgált uniós szintű teljesítménycélok elfogadásának időpontjában rendelkezésre álló hálózatmű­ ködtetési tervben szereplő megfelelő referenciaértékeket is, amelyeket a Bizottság az (EU) 2019/317 végrehajtási rendelet IV. mellékletének 1.3. pontja alapján a helyi kapacitáscélok és az uniós szintű teljesítménycélok közötti összhang értékelésére használt.
Litvánia
2022
2023
2024
A teljesítménytervben szereplő útvonali kapacitáscélok, járatonkénti légiforgalmiáramlás-szervezési (ATFM) késés percben kifejezve
0,03
0,03
0,03
Tervezett felülvizsgált útvonali kapacitáscélok, járatonkénti ATFM-késés percben kifejezve
0,02
0,02
0,02
Referenciaértékek
0,03
0,03
0,03